ทหารลุยจับผับย่านนิมมานฯ เชียงใหม่ พบ 14 ร้านเปิดบริการผิด ก.ม.
ทหาร ร้อย.รส.เชียงใหม่ สนธิกำลังลุยตรวจค้นร้านเหล้า ย่านนิมมานเหมินทร์ พบมี 14 ร้านที่เปิดบริการโดยผิดกฎหมาย เปิดเพลงส่งเสียงดัง กลุ่มนักเที่ยววัยรุ่นทะเลาะกันบ่อย รบกวนชุมชนรอบข้าง และเยาวชนต่ำกว่า 20 ปีเข้าใช้บริการ ซึ่งเป็นต้นเหตุวัยรุ่นมาไล่ตีกันที่หน้าห้องฉุกเฉินวันก่อน  ,เมื่อเวลา 01.55 น. วันที่ 17 ส.ค.61 พ.ท.โสภณ ภักดิ์เกษม ผบ.ร้อย.รส.ที่.3 กกล.รส.จว.เชียงใหม่(พัน.พัฒนา 3) สนธิกำลังร่วมกับ เจ้าหน้าที่ ฝ่ายปกครองจังหวัดเชียงใหม่, เจ้าหน้าที่อาสาสมัครจังหวัดเชียงใหม่, เจ้าหน้าที่สาธารณสุขจังหวัดเชียงใหม่, เจ้าหน้าที่ตำรวจภูธรภาค 5, เจ้าหน้าที่ตำรวจภูธรสถานีตำรวจภูธรภูพิงคราชนิเวศน์ และ สห.มทบ.33 เข้าตรวจค้นสถานบันเทิง ที่เปิดบริการผิดกฎหมาย ในพื้นที่รับผิดชอบ เนื่องจากกรณีมีหนังสือร้องเรียนถึง พล.ต.สาธิต ศรีสุวรรณ ผบ.มทบ.33 และผบ.กกล.รส.เชียงใหม่ ว่าสถานบันเทิงย่านถนนนิมมานเหมินทร์ เปิดบริการโดยผิดกฎหมาย เปิดเพลงส่งเสียงดังเดือดร้อนรำคาญ กลุ่มนักเที่ยวก่อเหตุทะเละวิวาทบ่อยครั้ง, รบกวนชุมชนรอบข้าง,ผบ.กกล.รส.จว.เชียงใหม่ จึงสั่งการให้ เจ้าหน้าที่เข้าปฏิบัติการปิดล้อมตรวจค้นสถานบันเทิงดังกล่าวเป็นสถานบันเทิง ชื่อ ซาร่าห์/กิมปาร์ค ตั้งอยู่ตรงข้าม ร้านวอร์มอัพ ถ.นิมมานเหมินทร์ ตำบลสุเทพ อำเภอเมือง จังหวัดเชียงใหม่ ผลการปฏิบัติสามารถจับกุมร้านที่เปิดบริการโดยผิดกฎหมาย มีจำนวน รวม 14 ร้าน และพบเด็กที่มีอายุต่ำกว่า 20 ปี เข้าใช้บริการ จำนวน 4 ราย รวมทั้งตรวจยึดของกลางเป็นเครื่องดื่มแอลกอฮอล์ได้อีกจำนวนมาก จึงควบคุมผู้กระทำผิดทั้งหมดส่งให้ พนักงานสอบสวน สภ.ภูธรภูพิงคราชนิเวศน์ เพื่อดำเนินคดีตามกฎหมายต่อไป ,สำหรับร้านเหล้าในย่านที่เข้าตรวจค้นเมื่อคืนวันก่อนมีกลุ่มวัยรุ่นรุมทำร้ายกันจนทำให้นายวิศรุต จิโนตัน อายุ 21 ปี ได้รับบาดเจ็บเพื่อนๆได้นำส่งโรงพยาบาลเชียงใหม่เมดดิคอล เซ็นเตอร์ (รวมแพทย์)ในตัวเมืองเชียงใหม่ และยังถูกคู่กรณีนับสิบไล่ตามมาจะทำร้ายคู่กรณีที่ รพ.และหนึ่งในกลุ่มวัยรุ่นที่ไล่ตามมาเป็นลูกชายนายตำรวจยศ ร.ต.ท.สังกัดภาค 5 ได้ถูกเพื่อนคนเจ็บต่อยที่ใบหน้าที่ทางเข้าหน้าห้องฉุกเฉิน ตามที่เป็นข่าวไปแล้วจนถูกทหารสนธิกำลังเข้าตรวจค้นดังกล่าว.
ทหาร ร้อย.รส.เชียงใหม่ สนธิกำลังลุยตรวจค้นร้านเหล้า ย่านนิมมานเหมินทร์ พบมี 14 ร้านที่เปิดบริการโดยผิดกฎหมาย เปิดเพลงส่งเสียงดัง กลุ่มนักเที่ยววัยรุ่นทะเลาะกันบ่อย รบกวนชุมชนรอบข้างและเยาวชน
ตรวจผับเชียงใหม่,จับผับย่านนิมมาน,14ผับเชียงใหม่,ร้อย.รส.เชียงใหม่,ร้านเหล้าเชียงใหม่,ข่าวทั่วไป